Document ID: 31988D0103

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιανουαρίου 1988
για έγριση προγράμματος που αφορά τον τομέα του ρυζιού στην Πορτογαλία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην πορτογαλική γλώσσα είναι το μόνο αυθεντικό)
(88/103/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία με τον κανονισμό (ΕΟΚ) αριθ. 560/87 του Συμβουλίου (2), και ιδίως το άρθρο 5,
Εκτιμώντας:
ότι στις 20 Ιουλίου 1987 η πορτογαλική κυβέρνηση ανακοίνωσε ένα πρόγραμμα που αφορά τον τομέα ρυζιού και ότι παρέσχε συμπληρωματικά στοιχεία στις 9 Οκτωβρίου 1987·
ότι το πρόγραμμα αυτό έχει ως αντικείμενο την κατασκευή εξοπλισμών ξήρανσης και αποθήκευσης, τον εξορθολογισμό και εκσυγχρονισμό της αποφλοίωσης και λεύκανσης του ρυζιού έτσι ώστε να αυξηθεί η ανταγωνιστικότητα του τομέα και να αξιοποιηθούν τα προϊόντα του· ότι αποτελεί λοιπόν ένα πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·
ότι, έχοντας υπόψη την κατάσταση της αγοράς και τον ανταγωνισμό μεταξύ των διαφόρων πρώτων υλών, η έγκριση του προγράμματος αυτού δεν αφορά σχέδιο σχετικά με κάθε είδους άμυλα ·
ότι το πρόγραμμα αυτό περιλαμβάνει ικανοποιητικό αριθμό στοιχείων που προβλέπονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του κανονισμού αυτού μπορούν να επιτευχθούν στον τομέα του ρυζιού στην Πορτογαλία· ότι η καθορισμένη προθεσμία για την εφαρμογή του προγράμματος αυτού δεν υπερβαίνει την περίοδο που προβλέπεται στο άρθρο 3 παράγραφος 1 στοιχείο ζ) του κανονισμού αυτού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Εγκρίνεται το πρόγραμμα που αφορά τον τομέα του ρυζιού, που ανακοίνωσε η πορτογαλική κυβέρνηση στις 20 Ιουλίου 1987 και συμπληρώθηκε στις 9 Οκτωβρίου 1987 σύμφωνα με τον κανονισμό (ΕΟΚ) αριθ. 355/77 του Συμβουλίου.
2. Η έγκριση αυτή δεν επεκτείνεται στα σχέδια που αφορούν κάθε είδους άμυλα.
Άρθρο 2
Η παρούσα απόφαση απευθύνεται στη Πορτογαλική Δημοκρατία.
Βρυξέλλες, 12 Ιανουαρίου 1988.

Labels: 18
17